മാധ്യമ പ്രവര്ത്തകനും ഭാര്യക്കും നേരെ അതിക്രമം :പ്രതികള് അറസ്റ്റില് വടകര: ജന്മഭൂമി ലേഖകന് എന് കെ നവനീതിനും ഭാര്യക്കും നേരെ അക്രമമുണ്ടായ സംഭവത്തിലെ പ്രതികള് അറസ്റ്റിലായി.തളിപ്പറമ്ബ് സ്വദേശി കുറ്റ്യേരി തലോറ തായാറത്ത് വളപ്പില് ഷിബു മോന്39,ഇരിങ്ങല് ആറാണ്ടക്കല് വിപിന്36,പേരാമ്ബ്ര മഠത്തില് അജേഷ്36എന്നിവരെയാണ് എസ് ഐ,എം നിജേഷ് അറസ്റ്റ് ചെയ്തത്. ചൊവ്വാഴ്ച രാത്രിയാണ് നവനീതിനും,ഭാര്യക്കും നേരെ പുതിയ ബസ് സ്റ്റാന്ഡ് പരിസരത്തെ എം.ആര്.എ ബേക്കറിയില് ഭക്ഷണം പാര്സല് വാങ്ങാനെത്തിയപ്പോള് അക്രമമുണ്ടായത്. ഇരുവരെയും ഫോട്ടോ മൊബൈല് ഫോണില് പകര്ത്തിയ പ്രതികള് ഇവര്ക്ക്നേരെ അതിക്രമത്തിന് മുതിരുകയായിരുന്നു.ബേക്കറിയിലെ സി സി ടി വി ദൃശ്യങ്ങളില് നിന്നാണ് പ്രതികളെ തിരിച്ചറിഞ്ഞത്. വടകര ജിയോജിത്ത് ഇന്വെസ്റ്റ് മെന്റ് സ്ഥാപനത്തിലെ ജീവനക്കാരനായ ഷിബു മോനാണ് ഇരുവരുടേയും ഫോട്ടോ മൊബൈലില് പകര്ത്തിയത്.ഫോട്ടോ പകര്ത്തിയതുമായി ഉണ്ടായ തര്ക്കത്തിനിടയില് കരിമ്ബനപ്പാലം ഇന്ഡസ് മോട്ടോര്സ് ജീവനക്കാരായ വിപിനും,അജേഷും ഷിബുവിനോടൊപ്പം ചേര്ന്ന് അതിക്രമം കാട്ടുകയായിരുന്നു. മാധ്യമ പ്രവര്ത്തകന് നേരെയുണ്ടായ അതിക്രമത്തില് വടകര പത്രപ്രവര്ത്തക യൂണിയന് പ്രതിഷേധിച്ചു.പ്രതികളെ എത്രയും പെട്ടെന്ന് നിയമത്തിന്റെ മുന്നില് കൊണ്ട് വന്ന പോലീസിനെ യോഗം അഭിനന്ദിച്ചു.യോഗത്തില് പത്രപ്രവര്ത്തക യൂണിയന് പ്രസിഡണ്ട് പ്രദീപ് ചോമ്ബാല അധ്യക്ഷത വഹിച്ചു.സെക്രട്ടറി രാജീവന് പറമ്ബത്ത്,പി ലിജീഷ്,വി വി രഗീഷ്,പി കെ രാധാകൃഷ്ണന്,കെ വിജയകുമാര്,വി പി പ്രമോദ്,ടി പി ബാലകൃഷ്ണന് എന്നിവര് സംസാരിച്ചു.